เรื่องร้องเรียน (เสียงรบกวน,ความปลอดภัย) วันที่ 2023-01-16 10:03:58 — แขวงห้วยขวาง เขตห้วยขวาง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660001703

ขอให้แก้ไขปัญหาเสียงดังรบกวนและฝุ่นละอองจากการก่อสร้างและต่อเติมอาคาร และตรวจสอบการลักลอบเข้ามาทำงานโดยผิดกฎหมายของแรงงานต่างด้าว สัญชาติเมียนมา บริเวณ "คอนโดวันไนน์ไฟว์" เลขที่ 199/105 ซอย 5 เขตห้วยขวาง จุดสังเกตห่างจากเซ็นทรัลพระราม 9 ระยะทางประมาณ 900 เมตร ตรงไปจะพบตึกยูนิลิเวอร์ ถัดจากนั้น 2 ซอย จะพบคอนโดดังกล่าว  เนื่องจากผู้ร้องประสบปัญหาเสียงดังรบกวนและฝุ่นละอองจากการก่อสร้างและต่อเติมอาคารของคอนโดฯดังกล่าว ซึ่งเจ้าของ เป็นบุคคลเพศชาย (ทราบชื่อ) อายประมาณ 40-45 ปี ส่วนสูงประมาณ 175 เซนติเมตร รูปร่างสมส่วน ผิวผสม ผมสั้น ซึ่งก่อนหน้านั้นทางคอนโดแจ้งว่าในวันเสาร์ วันอาทิตย์ จะไม่ให้มีเสียงดังรบกวนเกิดขึ้น และในวันธรรมดา จะมีการจำกัดเวลาในการก่อสร้างต่อเติมอาคารดังกล่าว แต่ปรากฏว่ายังมีการก่อสร้างส่งเสียงดัง และเกินเวลาที่กำหนด การก่อสร้างดังกล่าวก่อให้เกิดฝุ่นละออง ทำให้ผู้ร้องเกิดอาการเจ็บป่วย จนต้องเข้ารับการรักษาตัวที่โรงพยาบาล ส่งผลต่อสุขภาพของผู้ร้องเป็นอย่างมาก และผู้ร้องเกรงว่าคนงานก่อสร้างที่เข้าทำการก่อสร้างอาคารดังกล่าวจะไม่มีใบอนุญาตทำงาน ที่ถูกต้องตามกฎหมาย อีกทั้งผู้ร้องแจ้งว่าการต่อเติมอาคารดังกล่าวมิได้มีการขออนุญาตกรมที่ดินฯ ให้ถูกต้อง(ตามผู้ร้องแจ้ง) ผู้ร้องเกรงว่าจะได้รับอันตรายจากการต่อเติมอาคารดังกล่าว ส่งผลให้ผู้ร้องและประชาชนที่อาศัยอยู่บริเวณใกล้เคียงได้รับความเดือดร้อนเป็นอย่างมาก เบื้องต้นประชาชนบริเวณดังกล่าวเคยแจ้งไปยัง สำนักงานคณะกรรมการคุ้มครองผู้บริโภค (สคบ.) แล้ว(ตามผู้ร้องแจ้ง)  แต่ยังประสบปัญหาเช่นเดิม จึงประสงค์ขอให้หน่วยงานที่เกี่ยวข้องมีการแก้ไขปัญหาเสียงดังและฝุ่นละอองดังกล่าว และเข้ามาดำเนินการตรวจสอบใบอนุญาตทำงานแรงงานต่างด้าว เพื่อบรรเทาความเดือดร้อนให้แก่ประชาชนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111 #1555 #citydata